हिंडौन स्टेशन को मिली होली-डे ट्रेनों के ठहराव की सौगात
शहरके रेलवे स्टेशन पर ग्रीष्मकालीन अवधि में कई होली-डे ट्रेनों का ठहराव होगा। रेलवे बोर्ड की ओर से ट्रेनों का ठहराव किए जाने के आदेश जारी किए जा चुके हैं। स्थानीय रेलवे स्टेशन से लंबी दूरी की होली-डे ट्रेनों का संचालन होने से यात्रियों का सफर आसान हो सकेगा।
स्टेशन अधीक्षक त्रिलोकचंद राजौरा एवं स्टेशन मास्टर अशोक शर्मा ने बताया कि होली-डे ट्रेन का संचालन सप्ताह में एक बार होगा। इन ट्रेनों का संचालन ग्रीष्मकालीन अवधि में किया जाएगा। गर्मियों में यात्रीभार को देखते हुए रेलवे की ओर से होली-डे ट्रेनों का संचालन करने का निर्णय लिया गया है। इन होली-डे ट्रेनों में कई ट्रेनों का ठहराव हिंडौन रेल स्टेशन पर भी दिया गया है। इन ट्रेनों का ठहराव होने से यात्रियों को काफी लाभ मिल सकेगा।
इनट्रेनों का होगा ठहराव
स्थानीयरेल स्टेशन पर अहमदाबाद से पटना और पटना से अहमदाबाद होली-डे ट्रेन का ठहराव शुरु कर दिया गया है। इस ट्रेन का हिंडौन में अप साइड में पटना से अहमदाबाद जाते समय ठहराव का समय गुरुवार को रात 1:15 बजे रखा गया है। जबकि डाउन साइड में अहमदाबाद से पटना जाते समय ठहराव समय मंगलवार को दोपहर 13:20 बजे रहेगा। इसी तरह जलंधर से मुंबई सेन्ट्रल ट्रेन का ठहराव समय अप साइड पर बुधवार को सुबह 3:52 बजे,जम्मूतवी से बान्द्रा जाने वाली ट्रेन का ठहराव समय बुधवार को 14:42 बजे,बान्द्रा स्पेशल ट्रेन का ठहराव समय मंगलवार को शाम 6 बजे,बान्द्रा स्पेशल का ठहराव समय बुधवार को दिन में 15:00 बजे,डाउन मार्ग पर मुंबई सेन्ट्रल से जलंधर सिटी के लिए ठहराव समय सोमवार को शाम 17:7 बजे,बान्द्रा टर्मिनस से जम्मूतवी ट्रेन का ठहराव समय सोमवार को रात 20:55 बजे रखा गया है। इन ट्रेनों का ठहराव होने से यात्रियों को काफी सुविधा मिलेगी। स्टेशन अधीक्षक त्रिलोकचंद राजौरा ने बताया कि जिन होली-डे ट्रेनों का हिंडौन में ठहराव होगा, उसके ठहराव की तिथि अभी रेलवे बोर्ड से प्राप्त नहीं हुई है।
हिंडौन के अलावा करौली-टोडाभीम नादौती के लोगों को मिलेगा लाभ
हिंडौनके रेल स्टेशन पर होली-डे ट्रेनों का ठहराव होने से हिंडौन के अलावा करौली,टोडाभीम नादौती के लोगों को भी लाभ मिलेगा। करौली,टोडाभीम नादौती में रेल लाइन नहीं होने से इस क्षेत्र के लोग भी ट्रेनों से सफर तय करने के लिए हिंडौन रेल स्टेशन पर आते हैं। हिंडौन स्टेशन से प्रतिदिन करीब 3 हजार यात्री विभिन्न ट्रेनों के माध्यम से आवागमन करते हैं। जिन होली-डे ट्रेनों का हिंडौन में ठहराव होगा,ये ट्रेन लंबी दूरी की है। ऐसे में इन ट्रेनों का व्यापारियों के अलावा अन्य यात्रियों को भी लाभ मिलेगा।
हिंडौन सिटी. हिंडौनका रेलवे स्टेशन। इस स्टेशन को होली-डे ट्रेनों के ठहराव की सौगात मिली है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva